**Ministru kabineta noteikumu projekta „Grozījums Ministru kabineta 2009. gada 15.decembra noteikumos Nr. 1474 „Tehnisko palīglīdzekļu noteikumi”” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts „Grozījumi Ministru kabineta 2009. gada 15.decembra noteikumos Nr. 1474 „Tehnisko palīglīdzekļu noteikumi””(turpmāk – projekts) paredz nodot elpošanas tehnisko palīglīdzekļu nodrošināšanu bērniem, kuri atrodas Bērnu klīniskās universitātes slimnīcas (turpmāk – BKUS) hronisku obstruktīvu plaušu slimību, cistiskās fibrozes vai bērnu paliatīvās aprūpes kabineta uzraudzībā, BKUS, izslēdzot lieko posmu VSIA “Nacionālais rehabilitācijas centrs “Vaivari””, kā to šobrīd paredz Ministru kabineta 2009. gada 15.decembra noteikumi Nr. 1474 „Tehnisko palīglīdzekļu noteikumi””. Paredzēts, ka elpošanas tehniskie palīglīdzekļi BKUS pacientiem ārpus slimnīcas tiks nodrošināti atbilstoši 2013.gada 17.decembra noteikumiem Nr.1529 “Veselības aprūpes organizēšanas un finansēšanas kārtība”, kā to paredz starp Labklājības ministriju un Veselības ministriju panāktā vienošanās. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projektsizstrādāts, lai uzlabotu situāciju tehnisko palīglīdzekļu nodrošināšanā, ko paredz vairāki politikas plānošanas dokumenti. Ministrijas izstrādātās Sociālo pakalpojumu attīstības pamatnostādnes 2014.-2020.gadam ( apstiprinātas ar Ministru kabineta 2013.gada 4.decembra rīkojumu Nr.589), paredz, ka īstenojot Pamatnostādņu Rīcības plāna II rīcības virziena – sabiedrībā balstīti, pēctecīgi un klienta vajadzībām atbilstoši sociālie pakalpojumi, specifisko politikas mērķi - uzlabot personu pašaprūpes un mobilitātes spējas, pieaugs tehniskos palīglīdzekļus saņēmušo personu skaits un samazināsies rindas. Projekts sagatavots kāLabklājības ministrijas (turpmāk – ministrija) iniciatīva sadarbībā ar personu ar invaliditāti tiesības pārstāvošajām nevalstiskajām organizācijām.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Realizējot strukturālās reformas tehnisko palīglīdzekļu nodrošināšanas jomā, tehnisko palīglīdzekļu pakalpojuma (turpmāk – pakalpojums) nodrošināšana no 2010.gada tika deleģēta Latvijas Neredzīgo biedrībai (turpmāk – LNB), Latvijas Nedzirdīgo savienībai (turpmāk – LNS) un valsts sabiedrībai ar ierobežotu atbildību „Nacionālais rehabilitācijas centrs „Vaivari”” (turpmāk - NRC „Vaivari”). Pakalpojuma nodrošināšanu regulē Ministru kabineta 2009.gada 15.decembra noteikumi Nr.1474 „Tehnisko palīglīdzekļu noteikumi” (turpmāk – MK noteikumi Nr.1474). 2016.gadā spēkā stājās grozījumi MK noteikumos Nr.1474, kas paredzēja papildināt MK noteikumu Nr.1474 2.pielikumu ar elpošanas tehniskajiem palīglīdzekļiem. Grozījumi MK noteikumos Nr.1474 tika izstrādāti, jo likumprojekta „Par valsts budžetu 2015.gadam” izskatīšanas laikā tika atbalstīts priekšlikums par finansējuma 47 000 *euro* apmērā iekārtu plaušu mākslīgās ventilācijas nodrošināšanai ārpus slimnīcas iegādei. Līdzekļi bija paredzēti ventilācijas aparātu, atsūkšanas iekārtu, pulsa oksimetra u.c. iekārtu, kas nepieciešamas plaušu mākslīgās ventilācijas nodrošināšanai ārpus slimnīcas, iegādei, kā arī divu speciālistu apmācībai. Diemžēl finansējums turpmākajiem gadiem netika paredzēts.Veicot situācijas izpēti sadarbībā ar veselības un labklājības jomas speciālistiem, ministrija secināja, ka pacientu grupas, kurām nepieciešami elpošanas tehniskie palīglīdzekļi, ir:1) slimnieki ar hroniskām slimībām, kas spontāni elpo paši, bet kuriem ar skābekļa koncentratoriem nepieciešama paaugstināta skābekļa koncentrācija ieelpojamajā gaisā - piemēram, cistiskās fibrozes pacienti, pacienti ar hroniskām bronhu – plaušu slimībām2) slimnieki ar hroniskiem stāvokļiem, kas pārsvarā elpo spontāni, bet kuriem ar īpašām palīgventilācijas ierīcēm (CPAP, APAP utml.) ir jānodrošina pietiekoša O2/CO2 apmaiņa plaušās - piemēram, encefalīta seku gadījuma, miega apnoe slimnieki, bērni ar hroniskām bronhu – plaušu un cistiskās fibrozes slimībām;3) slimnieki ar hroniskiem stāvokļiem, kuru spējas elpot patstāvīgi ir ierobežotas un kuriem ir nepieciešamas plaušu ventilācijas ierīces ar vai bez skābekļa koncentratoriem - piemēram, neiromuskulārās slimības,; bērni ar hroniskām bronhu – plaušu un cistiskās fibrozes slimībām. Ņemot vērā iepriekš minēto, MK noteikumos Nr.1474 iekļauti divu veidu elpošanas tehniskie palīglīdzekļi:1)Nepārtraukta pozitīva spiediena elpceļos nodrošināšanas terapijas iekārta un Automātiska pozitīva spiediena elpceļos nodrošināšanas terapijas iekārta (turpmāk - CPAP un APAP) paredzēta bērniem ar hroniskām bronhu – plaušu un cistiskās fibrozes slimībām un personām darbspējīgā vecumā ar nomoda stāvokļa traucējumiem (obstruktīvās miega apnojas hipopnojas sindromu II (vidēji smagu) un III (smagu) pakāpi). CPAP un APAP tika iekļauti ņemot vērā to, ka Latvijā ar 2016.gada 1.janvāri tika pārņemta Eiropas Komisijas 2014.gada 1.jūlija Direktīva 2014/85/ES ar ko groza Eiropas Parlamenta un Padomes Direktīvu 2006/126/EK par vadītāju apliecībām (turpmāk – Direktīva), kas paredz ierobežojumus vadīt transporta līdzekļus personām ar obstruktīvās miega apnojas hipopnojas sindromu. Direktīvas pielikuma 2.grozījums izsaka 11.sadaļu jaunā redakcijā un 11.4.punkts paredz, ka vadītāja apliecību var izdot tiem pretendentiem vai vadītājiem ar mērenu vai smagu obstruktīvās miega apnojas sindromu, kuri apliecina, ka savu slimību tie pietiekami kontrolē un ievēro piemērotu ārstēšanu, un parāda miegainības mazināšanos, ko apstiprina oficiāls medicīnisks atzinums.2) Citas elpošanas iekārtas (stacionārs skābekļa koncentrators, portatīvs skābekļa koncentrators, neinvazīva plaušu ventilācijas iekārta, pulsoksimetrs un ierīce neinavazīvai pCO2 mērīšanai asinīs transkutāni) tika iekļautas MK noteikumos Nr.1474 ņemot vērā faktu, ka minētie tehniskie palīglīdzekļi nepieciešami elpošanas uzturēšanai personām ar specifisko cistiskās fibrozes saslimšanu, kā arī bērniem ar citām diagnozēm, kuri atrodas Bērnu klīniskās universitātes slimnīcas (turpmāk – BKUS) uzraudzībā, bet kurām veselības aprūpes sistēmā ārpus slimnīcas netiek nodrošinātas dzīvības uzturēšanai nepieciešamās elpošanas iekārtas. 2015.gadā tika plānots, ka, iekļaujot MK noteikumu Nr.1474 2.pielikumā elpošanas tehniskos palīglīdzekļus BKUS pacientiem, elpošanas tehnisko palīglīdzekļu pieprasījušo personu skaits varētu sasniegt aptuveni 240 personas gadā, jo saskaņā ar Nacionālā veselības dienesta (turpmāk – NVD) datiem personas ar, piemēram, cistiskās fibrozes diagnozi sastāda 40 personas, uzskaitē paliatīvās aprūpes kabinetā šobrīd ir 210 personas un aptuveni 10 pacienti ar citām hroniskām bronhu – plaušu slimībām Tā kā ne visām minētajām personām ir nepieciešams elpošanas tehniskais palīglīdzeklis, prognozētais pacientu skaits varētu būt aptuveni 20 – 26 pacienti gadā. Divos elpošanas tehnisko palīglīdzekļu nodrošināšanas gados rindā pēc CPAP un APAP uz 2016.gada 31.decembrī atradās 157 personas vecumā no 18 gadiem (tehniskie palīglīdzekļi izsniegti 106 personām). 2017.gadā iepirkti 106 elpošanas tehniskie palīglīdzekļi, izlietojot 77 945.80 *euro*, savukārt rindā pēc CPAP un APAP uz 2017.gada 1.oktobri gaida 201 personas vecumā no 18 gadiem. Savukārt no otra elpošanas tehnisko palīglīdzekļu veida BKUS pacientiem izsniegti divi elpošanas tehniskie palīglīdzekļi (portatīvie skābekļa koncentratori), no kuriem viens atgriezts NRC “Vaivari”. Savukārt šobrīd elpošanas tehniskos palīglīdzekļus lieto 14 BKUS uzskaitē un aprūpē esoši pacienti, kuriem palīglīdzekļi iegādāti par BKUS vai ziedotāju līdzekļiem. 2015.gadā tika plānots, ka, iekļaujot MK noteikumu Nr.1474 2.pielikumā elpošanas tehniskos palīglīdzekļus BKUS pacientiem, elpošanas tehnisko palīglīdzekļu pieprasījušo personu skaits varētu sasniegt aptuveni 240 personas gadā, jo saskaņā ar Nacionālā veselības dienesta (turpmāk – NVD) datiem personas ar, piemēram, cistiskās fibrozes diagnozi sastāda 40 personas, uzskaitē paliatīvās aprūpes kabinetā šobrīd ir 210 personas un aptuveni 10 pacienti ar citām hroniskām bronhu – plaušu slimībām. Prakse divu gadu garumā liecina, ka elpošanas tehnisko palīglīdzekļu nodrošināšana bērniem, kuri ārstējas BKUS, iesaistot NRC “Vaivari” nav efektīva, jo nav pilnībā izlietots pat finansējums, kas tika piešķirts 2015.gadā tieši elpošanas tehnisko palīglīdzekļu iegādei. Lai nodrošinātu Sociālo pakalpojumu un sociālās palīdzības likuma 13.panta pirmās daļas 5.punktā noteiktā uzdevuma izpildi, pilnveidojot valsts finansēto tehnisko palīglīdzekļu pakalpojumu, ko šobrīd atbilstoši ikgadējā valsts budžeta likumā piešķirtajiem līdzekļiem nodrošina NRC „Vaivari””, ministrija izveidoja darba grupu, kurā iekļāva Invalīdu un viņu draugu apvienības „APEIRONS”, Biedrības “Speciālo palīglīdzekļu parks”, Latvijas Paralimpiskās komitejas, Fonda “Jūnijs”, Latvijas Spina bifida un hidrocefālijas biedrības, Insultu pārcietušo cilvēku un viņu radinieku psiholoģiskā atbalsta biedrība “Vigor”, Biedrības Bērnu un jauniešu rotaļu un attīstības centra “Oranžais stars”, Cilvēku ar īpašām vajadzībām biedrības “Motus Vita”, Biedrības “Latvijas bērniem ar kustību traucējumiem” pārstāvjus. Darba grupas darba rezultātā ministrija plāno veikt nozīmīgas izmaiņas TPL nodrošināšanas sistēmā. Minētās izmaiņas paredz:* izstrādāt jaunu pakalpojum organizācijas modeli, kas paredz pakalpojuma iegādi pie ražotājiem vai piegādātājiem tiešas patērētāju izvēles sistēmas ietvaros;
* stiprināt pakalpojuma sniegšanas administratīvo kapacitāti;
* veicināt pakalpojum pieejamību un aktualizēt sarakstu, paredzot tehnisko palīglīdzekļu grupu un pozīciju pārskatīšanu un papildināšanu ar jauniem tehnisko palīglīdzekļu veidiem, tehnisko palīglīdzekļu dalīšanu atbilstoši pieprasītāju funkcionālās aktivitātes līmeņiem un tehnisko palīglīdzekļu izmantošanas mērķiem u.c.;
* pakalpojuma saņēmēju aktīvāku iesaisti darba tirgū un iekļaujošajā izglītībā.

Atsevišķos jautājumos pakalpojuma reforma paredz arī Veselības ministrijas (turpmāk – VM) iesaisti. Jautājumi, kas skar ārstniecības procesā nodrošināmos tehniskos palīglīdzekļus un ir iekļauti MK noteikumu Mr.1474 2.pielikumā, tiek saskaņoti ar VM. Š.g. 18.oktobrī tikšanās laikā starp ministrijām ir panākta vienošanās, ka elpošanas tehnisko palīglīdzekļu nodrošināšana bērniemun personām darbspējīgā vecumā, kuras atrodas BKUS Hronisku obstruktīvu plaušu slimību un /vai cistiskās fibrozes un / vai bērnu paliatīvās aprūpes kabineta uzraudzībā (turpmāk – pacienti) (izņemot CPAP un APAP) notiks iesaistot BKUS, izslēdzot šobrīd lieko posmu NRC “Vaivari” un pārdalot šiem palīglīdzekļiem nepieciešamo finansējumu no ministrijas budžeta uz VM budžetu ar 2018.gadu. Lai to veiktu, nepieciešamas izmaiņas normatīvajā regulējumā, kas skar tehnisko palīglīdzekļu nodrošināšanas procesu, t.i., nepieciešams veikt grozījumus MK noteikumos Nr.1474 un 2013.gada 17.decembra noteikumos Nr.1529 “Veselības aprūpes organizēšanas un finansēšanas kārtība” (turpmāk – MK noteikumi Nr.1529). Minētajam risinājuma piekrita arī BKUS. Iesaistot BKUS elpošanas tehnisko palīglīdzekļu nodrošināšanā, tika identificētas virkne priekšrocību: * minētie elpošanas tehniskie palīglīdzekļi klasiskā izpratnē nav tehniskie palīglīdzekļi, bet gan ārstnieciskās iekārtas, kuras jāpielāgo katra konkrēta pacienta vajadzībām un dinamikā jākontrolē, atkarībā no pacienta veselības stāvokļa, kā arī jāveic to lietošanas apmācība, kas pārsniedz sociālās jomas kompetences ietvaru. - elpošanas tehniskie palīglīdzekļi atbilst 1.drošības grupai (atbilstoši 2005.gada 02.augusta Ministru kabineta noteikumu Nr. 581 **„**Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” 23. pielikumam). Minētajām ārstnieciskām iekārtām regulāri jāveic apkopes, pacienti tiek nodrošināti ar vienreizējiem materiāliem individuālai lietošanai, elpošanas tehnisko palīglīdzekļu funkcionalitātes nodrošināšanai.
* mākslīgā plaušu ventilācija pacientiem aprūpē mājās ir sarežģīta medicīniska tehnoloģija, kas nodrošina pacienta adekvātu gāzu apmaiņu plaušās un/vai uztur dzīvības funkcijas bērniem, kas cieš no hroniskas elpošanas mazspējas vai miega apnojas. Mākslīgā plaušu ventilācija aprūpē mājās var būt nepieciešama pacientiem ar smagām neiromuskulārām saslimšanām, iedzimtiem elpošanas centra regulācijas traucējumiem, cistiskās fibrozes pacientiem, pacientiem ar hroniskām bronhu – plaušu slimībām un pacientiem ar miega apnoju.

 Uzlabojoties diagnostikas iespējām BKUS, ir paredzams pacientu, kuriem varētu būt nepieciešama mākslīgā plaušu ventilācija mājās (turpmāk – MPV), skaita pieaugums. Mājas aprūpē esošajiem MPV pacientiem ir nepieciešams saņemt BKUS speciālistu (t.sk., paliatīvās aprūpes) atbalstu. Ārstniecisko atbalstu sniegs BKUS speciālisti, kas izlems par nepieciešamās aparatūras veidu, nodrošinot gan pacienta, gan aparatūras uzraudzību. BKUS speciālisti pārzina aparatūras specifikāciju, ka ir atšķirīga zīdaiņu vecumā, maziem bērniem un pusaudžiem. Vismaz 50% no visām iekārtām jābūt pielietojamām no pirmā dzīves gada (augstāka jutība, sarežģītāka pielāgošana, komplicētāka aprūpe). Ja pacients atrodas BKUS, tiek nodrošināta operatīva un ērta piemērotas iekārtas sagāde, uzstādīšana, novērošana, pielāgošana. Ja bērns atrodas ārpus stacionāra speciālistu komanda var doties izbraukumā, nodrošinot ērtu aparatūras piegādi. Savukārt, ja rodas problēmas aparatūras lietošanā, BKUS var nodrošināt gan speciālistu, gan BKUS aparatūru pieejamību, kā arī operatīvi iespējams veikt nepieciešamās korekcijas, piem., pēc ekstubācijas.Atbilstoši BKUS sniegtajai informācijai un pacientu skaitam, kam BKUS vidēji gadā nodrošina elpošanas tehniskos palīglīdzekļus, plānots, ka BKUS apkalpo aptuveni 46 pacientus gadā un summa, kas ir nepieciešama iekārtu un piederumu iegādei jaunajiem pacientiem un esošo piederumu nomaiņai, sastāda aptuveni 42 000.00 *euro* gadā. Jāņem vērā, ka līdz šim iekārtas un piederumi tika iegādāti par ziedotāju līdzekļiem vai lietošanā tika nodotas BKUS rīcībā esošas iekārtas.Lai īstenotu iepriekš minētās izmaiņas, papildus veikti grozījumi Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība", kas paredz, ka NVD VSIA "Bērnu klīniskā universitātes slimnīca" apmaksā bērniem, kuriem tiek sniegta veselības aprūpe mājās, paredzēto elpošanas ierīču iegādi (Ministru kabineta 2017. gada 19. decembra noteikumi Nr. 793 "Grozījumi Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība""). Vienlaikus grozījumi Ministru kabineta noteikumos Nr. 1529 paredz izmaiņas bērnu tehnisko palīglīdzekļu finansēšanā, plānojot turpmāk bērniem nodrošināt tehnisko palīglīdzekļu iegādi no Veselības ministrijas resora, ko līdz šim nodrošināja Labklājības ministrija. Plānots veikt 42 000 *euro* finansējuma pārdali no Labklājības ministrijas budžeta programmas 05.00.00 "Valsts sociālie pakalpojumi" apakšprogramma 05.01.00 "Sociālās rehabilitācijas valsts programma" uz Veselības ministrijas budžeta programmu 33.00.00 "Veselības aprūpes nodrošināšana" apakšprogramma 33.18.00 "Plānveida stacionāro veselības aprūpes pakalpojumu nodrošināšana". 2018. gadā finansējums Veselības ministrijai plānots kā transferts. Minētās izmaiņas paredzēts īstenot ar 2018. gada 1. martu. |
| 3. | Projekta izstrādē iesaistītās institūcijas un publiskas personas kapitālsabiedrības | VM, NVD |
| 4.  | Cita informācija | Projekts sagatavots, ievērojot izstrādātos grozījumus MK noteikumos Nr. 1529, kas stājās spēkā 2018. gada 4. janvārī.MK noteikumi Nr.1529 papildināti ar normām, kas noteic BKUS un NRC „Vaivari” darbības, administrējot tehnisko palīglīdzekļu nodrošināšanu bērniem, kam saskaņā ar medicīniskajām indikācijām nepieciešama tehnisko palīglīdzekļu nekavējoša nomaiņa. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērni, kam nepieciešami elpošanas tehniskie palīglīdzekļi – saskaņā ar NVD datiem personas ar, piemēram, cistiskās fibrozes diagnozi sastāda 40 personas, paliatīvā aprūpē esoši pacienti 210, bet 10 pacienti ar citām hroniskām bronhu – plaušu saslimšanām. Tā kā ne visām minētajām personām ir nepieciešams elpošanas tehniskais palīglīdzeklis, prognozētais pacientu skaits varētu būt aptuveni 20 – 26 pacienti gadā.  |
| 2.  | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | **2019.g.** | **2020.g.** | **2021.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2019.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2020.gadam | Izmaiņas, salīdzinot ar vidēja termiņa budžeta ietvaru 2020. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **136 483 381** | **0** | **135 491 110** | **0** | **135 526 076** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā:Labklājības ministrijas budžeta programmas 05.00.00 "Valsts sociālie pakalpojumi" apakšprogramma 05.01.00 “Sociālās rehabilitācijas valsts programma”Veselības ministrijas budžeta programmas 33.00.00 "Veselības aprūpes nodrošināšana" apakšprogramma 33.18.00 "Plānveida stacionāro veselības aprūpes pakalpojumu nodrošināšana" | 136 483 38134 373 716102 109 665 | 0-42 00042 000 | 135 491 11033 381 445102 109 665 | 0-42 00042 000 | 135 526 07533 416 410102 109 665 | 0-42 00042 000 | 0-42 00042 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **136 483 381** | **0** | **135 491 110** | **0** | **135 526 076** | **0** | **0** |
| Labklājības ministrijas budžeta programmas 05.00.00 "Valsts sociālie pakalpojumi" apakšprogramma 05.01.00 “Sociālās rehabilitācijas valsts programma”Veselības ministrijas budžeta programmas 33.00.00 "Veselības aprūpes nodrošināšana" apakšprogramma 33.18.00 "Plānveida stacionāro veselības aprūpes pakalpojumu nodrošināšana" | 34 373 716 102 109 665 | -42 00042 000 | 33 381 445102 109 665 | -42 00042 000 | 33 416 410 102 109 665 |  -42 00042 000 | -42 00042 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |
| --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Plānots, ka ar 2018.gadu elpošanas tehnisko palīglīdzekļu nodrošināšana bērniem (izņemot CPAP un APAP) notiks iesaistot BKUS, izslēdzot NRC “Vaivari”, kā rezultātā nepieciešams veikt apropriācijas pārdali starp Labklājības ministrijas (*samazināt*) un Veselības ministrijas (*palielināt*) budžeta resursus izdevumu segšanai un izdevumus. Labklājības ministrijas budžeta apakšprogrammas 05.01.00. „Sociālās rehabilitācijas valsts programma” ietvaros tiek īstenots pasākums „Tehnisko palīglīdzekļu nodrošināšana”. Saskaņā ar likumu „Par budžetu 2018.gadam” 2017.gadā apakšprogrammas 05.01.00. „Sociālās rehabilitācijas valsts programma” pasākuma kopējais budžets apstiprināts 34 373 716 *euro*, t.sk., pasākuma „Tehnisko palīglīdzekļu nodrošināšana” 6 490 177 *euro* apmērā, t.sk.,:* NRC „Vaivari” 4 501 744 *euro* (tehnisko palīglīdzekļu nodrošināšanas izmaksas 4 224 193 *euro (t.sk. 42 000 euro bērnu elpošanas tehniskajiem palīglīdzekļiem)* un administrēšanas izmaksas 277 551 *euro*);
* LNB 768 004 *euro* (tehnisko palīglīdzekļu nodrošināšanas izmaksas 727 737 *euro* un administrēšanas izmaksas 40 267 *euro*);
* LNS 1 220 429 *euro* (tehnisko palīglīdzekļu nodrošināšanas izmaksas 1 131 817 *euro* un administrēšanas izmaksas 88 612 *euro*).

2019. un 2020.gadā gadā saskaņā ar likumu „ Par vidēja termiņa budžeta ietvaru 2018., 2019. un 2020.gadam” apakšprogrammas 05.01.00. „Sociālās rehabilitācijas valsts programma” pasākuma kopējais budžets apstiprināts 2019.gadā 33 381 445 *euro* apmērā un 2020.gadā 33 416 410 *euro* apmērā *euro*, t.sk., pasākuma „Tehnisko palīglīdzekļu nodrošināšana” 2019. un 2020.gadā 6 410 843 *euro* apmērā ik gadu, t.sk.,:• NRC „Vaivari” 4 422 410 *euro* (tehnisko palīglīdzekļu nodrošināšanas izmaksas 4 144 859 *euro* *(t.sk. 42 000 euro bērnu elpošanas tehniskajiem palīglīdzekļiem)* un administrēšanas izmaksas 277 551 *euro*);• LNB  768 004 *euro* (tehnisko palīglīdzekļu nodrošināšanas izmaksas 727 737 *euro* un administrēšanas izmaksas 40 267 *euro*);• LNS 1 220 429 *euro* (tehnisko palīglīdzekļu nodrošināšanas izmaksas 1 131 817 *euro* un administrēšanas izmaksas 88 612 *euro*).Atbilstoši likumam “Par valsts budžetu 2018.gadam” (izsludināts 2017.gada .decembrī) Veselības ministrijas budžeta apakš­programmā 33.18.00 “Plānveida stacionāro veselības aprūpes pakalpojumu nodrošināšana” resursi izdevumu segšanai un izdevumi 2018.gadā ir 102 109 665 *euro* apmērā.Atbilstoši likumam “Par vidēja termiņa budžeta ietvaru 2018., 2019. un 2020.gadam” (izsludināts 2017.gada .decembrī) Veselības ministrijas budžeta apakš­programmā 33.18.00 “Plānveida stacionāro veselības aprūpes pakalpojumu nodrošināšana” resursi izdevumu segšanai un izdevumi 2019. un 2020.gadā ik gadu ir 102 109 665 *euro* apmērā.Plānots veikt 42 000 *euro* finansējuma pārdali no Labklājības ministrijas budžeta programmas 05.00.00 "Valsts sociālie pakalpojumi" apakšprogramma 05.01.00 "Sociālās rehabilitācijas valsts programma" uz Veselības ministrijas budžeta programmu 33.00.00 "Veselības aprūpes nodrošināšana" apakšprogramma 33.18.00 "Plānveida stacionāro veselības aprūpes pakalpojumu nodrošināšana". 2018.gadā finansējums Veselības ministrijai plānots kā transferta pārskaitījums no Labklajības ministijas.. Veselības ministrija un Labklājības ministrija iesniegs Finanšu ministrijā priekšlikumus par valsts pamatbudžeta bāzes izdevumu 2019.-2021.gadam izmaiņām, paredzot iepriekš minēto finansējuma pārdali 42 000 *euro* apmērā (plānotais pacientu skaits 6 x 7 000 *euro* provizoriskās izmaksas vienam pacientam). |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu izmaiņu nav. |
| 7. Cita informācija | Noteikumu projekts tiks īstenots ministrijai un VM piešķirto valsts budžeta līdzekļu ietvaros.NRC “Vaivari” finansējuma, kas piešķirts iekārtu plaušu mākslīgās ventilācijas nodrošināšanai ārpus slimnīcas iegādei, atlikums (*finansējuma atlikums uz projekta stāšanās spēkā brīdi, kas piešķirts atbilstoši likumprojektam “Par valsts budžetu 2015.gadam”*) tiek nodots no NRC “Vaivari” BKUS, par to iestādēm savstarpēji slēdzot vienošanos. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Svītrojot elpošanas tehnisko palīglīdzekļu nodrošināšanu MK noteikumos Nr.1474, nepieciešams to nodrošināšanas procesu iekļaut MK noteikumos Nr.1529 un paredzēt, ka elpošanas tehnisko palīglīdzekļus bērniem (izņemot CPAP un APAP) nodrošina BKUS. MK noteikumu Nr1529 projekts (stājās spēkā 2018. gada 4.janvārī)  |
| 2. | Atbildīgā institūcija | VM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par iespējamām reformām tehnisko palīglīdzekļu pakalpojumu jomā tika uzsākta jau 2016.gadā, izveidojot darba grupu tehnisko palīglīdzekļu nodrošināšanas un administrēšanas sistēmas reformas izstrādei. Darba grupa, kurā ietilpa dažādu personu ar invaliditāti tiesību sargājošo NVO pārstāvji, izstrādāja tehnisko palīglīdzekļu reformas stratēģiskos virzienus, kuru ietvaros tika nolemts elpošanas tehnisko palīglīdzekļu nodrošināšanu bērniem nodot BKUS, kas uzlabos elpošanas tehnisko palīglīdzekļu pieejamību bērniem.2017.gada 6.decembrī ministrijas mājas lapā (http://www.lm.gov.lv/text/1789) tika ievietots paziņojums par noteikuma projekta būtību (Valsts kancelejas mājas lapā ievietota atsauce 2018.gad 3.janvārī), un iedzīvotāji bija aicināti izteikt savu viedokli elektroniski un pa pastu. Priekšlikumi vai iebildumi līdz paziņojumā norādītajam laikam netika saņemti. |
| 2.  | Sabiedrības līdzdalība projekta izstrādē  | Projekta izstrādē Invalīdu un viņu draugu apvienības „APEIRONS”, Biedrības “Speciālo palīglīdzekļu parks”, Latvijas Paralimpiskās komitejas, Fonda “Jūnijs”, Latvijas Spina bifida un hidrocefālijas biedrības, Insultu pārcietušo cilvēku un viņu radinieku psiholoģiskā atbalsta biedrība “Vigor”, Biedrības Bērnu un jauniešu rotaļu un attīstības centra “Oranžais stars”, Cilvēku ar īpašām vajadzībām biedrības “Motus Vita”, Biedrības “Latvijas bērniem ar kustību traucējumiem” pārstāvji.  |
| 3. | Sabiedrības līdzdalības rezultāti  | Personu ar invaliditāti tiesības aizsargājošās organizācijas konceptuāli atbalsta projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Ministrija, VM, BKUS, NRC “Vaivari”, NVD |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta pieņemšana attiecībā uz ministriju, VM, NVD, NRC “Vaivari” un BKUS un pakalpojumu sniedzēju funkcijām un uzdevumiem, salīdzinot ar esošo situāciju, nemainās, un papildus cilvēkresursu piesaiste nav nepieciešama.Noteikumu projekts neparedz nepieciešamību veidot jaunas institūcijas, reorganizēt vai likvidēt esošās institūcijas. |
| 3.  | Cita informācija | Nav |

Labklājības ministrs J.Reirs

08.01.2018. 12:10

3318

I.Pikše

67021634, Ineta.Pikse@lm.gov.lv